**মালদ্বীপ আর্থিক কর্তৃপক্ষ** (সংক্ষেপিত **এমএমএ**) (ইংরেজি: Maldives Monetary Authority) হল মালদ্বীপ প্রজাতন্ত্রের কেন্দ্রীয় ব্যাংক। ব্যাংকটি ১৯৮১ সালের ১ জুলাই ''এমএমএ আইন ১৯৮১" আদেশ বলে প্রতিষ্ঠিত হয়। এটির প্রধান কার্যালয় দেশটির রাজধানী মালে অবস্থিত। ব্যাংকটি এশিয়ান ক্লিয়ারিং ইউনিয়নের সদস্য।

ইতিহাস
------

মালদ্বীপ আর্থিক কর্তৃপক্ষ ''এমএমএ আইন (১৯৮১)" প্রদত্ত আদেশ বলে ১৯৮১ সালের ১ জুলাই প্রতিষ্ঠিত হয়। ২০০৭ সালে ''এমএমএ আইনের দ্বিতীয় সংশোধনীর পূর্ব পর্যন্ত দেশটির অর্থ ও ট্রেজারি মন্ত্রণালয়ের দায়িত্বে থাকা মন্ত্রি মালদ্বীপ আর্থিক কর্তৃপক্ষের গভর্নরের দায়িত্ব পালন করতেন এবং উক্ত মন্ত্রণালয়ের প্রতিমন্ত্রী ডেপুটি-গভর্নর হিসাবে দায়িত্ব পালন করতেন।

কেন্দ্রীয় ব্যাংককে স্বায়ত্তশাসন এবং পূর্ণ স্বাধীনতার দেয়ার জন্য ২০০৭ সালের এপ্রিল মাসে এমএমএ আইনটি সংশোধন করা হয়। সংশোধনীর মাধ্যমে অর্থমন্ত্রী এবং আর্থিক কর্তৃপক্ষের গভর্নরের দায়িত্ব পৃথক করা হয়েছিল। ফলস্বরূপ, জনাব আবদুল্লাহ জিহাদ মালদ্বীপ আর্থিক কর্তৃপক্ষের প্রথম স্বাধীন গভর্নর হিসেবে নিয়োগ পান এবং তিনি ২০০৭ সালের আগস্ট থেকে ২০০৮ সালের জুলাই পর্যন্ত গভর্নরের দায়িত্ব পালন করেন। পরবর্তীতে, ডঃ ফজিল নাজিব গভর্নরের দায়িত্ব গ্রহণ করেন।

পরিচালনা
--------

মালদ্বীপ আর্থিক কর্তৃপক্ষের সার্বিক তত্ত্বাবধান ও দিকনির্দেশনা ৬ সদস্যবিশিষ্ট একটি পরিচালনা পর্ষদের ওপর অর্পিত থাকে। পরিচালনা পর্ষদের প্রধান হলেন গভর্নর যিনি অন্যান্য সদস্যের সহায়তায় কর্তৃপক্ষের সার্বিক কার্যক্রম তদারকি ও নীতিনির্ধারণী সিদ্ধান্ত গ্রহণ করেন। কর্তৃপক্ষের গভর্নর এবং ডেপুটি গভর্নর মালদ্বীপ প্রজাতন্ত্রের রাষ্ট্রপতি কর্তৃক যথাক্রমে ৭ এবং ৬ বছরের জন্য নিযুক্ত হন। পর্ষদের বাকী সদস্যরা গভর্নরের সুপারিশক্রমে মালদ্বীপের রাষ্ট্রপতির দ্বারা ৫ বছরের জন্য নিয়োগ পান। পর্ষদের সকল সদস্য সর্বাধিক ২ মেয়াদে দায়িত্ব নিতে পারে।

কার্যাবলী
---------

মালদ্বীপ আর্থিক কর্তৃপক্ষ দেশের কেন্দ্রীয় ব্যাংক ও সেইসাথে আর্থিক কর্তৃপক্ষ হিসাবে দেশের সকল ব্যাংক, আর্থিক প্রতিষ্ঠান ও বীমা কোম্পানিসমূহের নিয়ন্ত্রক হিসেবে কাজ করে। এটির মুখ্য উদ্দেশ্য দেশের অর্থনৈতিক উন্নয়ন এবং স্থিতিশীলতা রক্ষার জন্য দ্রবমূল্যর স্থিতিশীলতা বজায় রাখা। এছাড়াও, মালদ্বীপ আর্থিক কর্তৃপক্ষ নিন্মক্ত কার্যাবলী সম্পাদন করে থাকেঃ 

* মুদ্রানীতি প্রণয়ন এবং বাস্তবায়ন;
* দেশের বৈদেশিক রিজার্ভ ব্যবস্থাপনা;
* মুদ্রা (ধাতব ও কাগুজে মুদ্রা) ইস্যু, প্রচলন ও নিয়ন্ত্রণ করা;
* পরিশোধ ব্যবস্থার পরিচালনা নিয়ন্ত্রণ ও তত্ত্বাবধান করা;
* বৈদেশিক বিনিময় নিয়ন্ত্রণ ও মজুদ সংরক্ষণ করা;
* সরকারের ব্যাংকার হিসেবে দায়িত্ব পালন করা এবং অর্থনীতির বিষয়ে সরকারকে পরামর্শ দেওয়া।

গভর্নর
------

মালদ্বীপ আর্থিক কর্তৃপক্ষের প্রধান নির্বাহীকে গভর্নর বলা হয়। প্রতিষ্ঠার পর থেকে গভর্নর হিসেবে ৮জন ব্যক্তি দায়িত্ব পালন করেছেন। ব্যাংকের বর্তমান গভর্নর হলেন আলী হাশিম যিনি ২০১৯ সালে থেকে এই দায়িত্ব পালন করে আসছেন। 

* মামুন আবদুল গায়ুম, জুলাই ১৯৮১- আগস্ট ২০০৪
* মোহাম্মদ জালিল, সেপ্টেম্বর ২০০৪ - জুলাই ২০০৫
* কাসিম ইব্রাহিম, আগস্ট ২০০৫ - এপ্রিল ২০০৭
* আবদুল্লা জিহাদ, আগস্ট ২০০৭ - জুলাই ২০০৮
* ফজিল নাজিব, অক্টোবর ২০০৮ - ডিসেম্বর ২০১৩
* আজিমা আদম, এপ্রিল ২০১৪ - আগস্ট ২০১৭
* আহমেদ নাসির, আগস্ট ২০১৭ - জুলাই ২০১৯
* আলী হাশিম, ২০১৯ -বর্তমান

তথ্যসূত্র
---------

1. ↑
2. ↑  "About"। *Maldives Monetary Authority* (ইংরেজি ভাষায়)। সংগ্রহের তারিখ ২০২১-০৭-১৯।
3. ↑  "Maldives Monetary Authority"। *Central Banking* (ইংরেজি ভাষায়)। ২০১৫-০৮-১২। সংগ্রহের তারিখ ২০২১-০৭-১৯।
4. ↑  "Asian Clearing Union"। *Asian Clearing Union*। সংগ্রহের তারিখ ২০২১-০৭-২০।
5. ↑  "History"। *Maldives Monetary Authority* (ইংরেজি ভাষায়)। সংগ্রহের তারিখ ২০২১-০৭-১৯।
6. ↑  "MMA deputy governor Zahira retires after 31 years of service"। *SunOnline International* (ইংরেজি ভাষায়)। সংগ্রহের তারিখ ২০২১-০৭-১৯।
7. ↑  "Maldives Monetary Authority"। *www.mma.gov.mv* (ইংরেজি ভাষায়)। সংগ্রহের তারিখ ২০২১-০৭-১৯।
8. ↑  "Maldives Monetary Authority"। *www.mma.gov.mv* (ইংরেজি ভাষায়)। সংগ্রহের তারিখ ২০২১-০৭-১৯।
9. ↑  Oct 05, 0; 2020 18:51। "MMA increases amount of USD sales to commercial banks until end of 2020"। *SunOnline International* (ইংরেজি ভাষায়)। সংগ্রহের তারিখ ২০২১-০৭-১৯।
10. ↑  "দৈনিক জনকন্ঠ || মালদ্বীপে বাংলাদেশী ব্যাংকের শাখা খোলার অনুরোধ"। *দৈনিক জনকন্ঠ* (ইংরেজি ভাষায়)। সংগ্রহের তারিখ ২০২১-০৭-১৯।
11. 1 2 3 4 5 6 7  "Maldives Monetary Authority"। *www.mma.gov.mv*।

বহিঃসংযোগ
---------

* মালদ্বীপ আর্থিক কর্তৃপক্ষের অফিসিয়াল সাইট

প্রবেশদ্বার: ব্যাংক মালদ্বীপ

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |